
A szakmai identitás változása a motiváció és a jövőkép tükrében

Kulcsszavak: karrierváltás; szakmai identitás; motiváció; hivatástudat; jövőkép
A pályaváltás a karrierutak egyre gyakoribb és elfogadottabb része. Bekövetkezhet kényszer hatására és önkéntesen is. A pályaváltás folyamata jelentős ráfordítást igényel, hatással van a karrierváltó személy magánéletére, jóllétére és gazdasági helyzetére is. A folyamat során változik a szakmai identitás, új normákat, képességeket, tudást kell elsajátítaniuk. A szakmai elköteleződések hátterében extrinzik és intrinzik motivációs tényezők állhatnak, megjelenhet a hivatástudat, ami proszociális célokkat és altruista motivációt hordozhat. A dolgozatomban a jelenleg önkéntesen karrierváltás folyamatában lévő alapképzésen végzős pszichológus hallgatók változó szakmai identitását és motivációját, illetve jövőbeli reményeiket és félelmeiket vizsgáltam. Tizenegy strukturált interjút a tematikus tartalomelemzés módszerével elemeztem.



